Rafizi Ramli

Dato' Seri Mohd Rafizi bin Ramli (lahir 14 September 1977) merupakan ahli politik Malaysia berketurunan Melayu. Beliau pernah berkhidmat sebagai ahli kabinet Perdana Menteri Malaysia ke-10 YAB Dato' Seri Anwar Ibrahim dengan memegang portfolio sebagai Menteri Ekonomi Malaysia pada tahun 2022 hingga 2025 dan Ahli Parlimen  buat penggal Kedua. Pada peringkat parti, beliau memegang jawatan sebagai Timbalan Presiden Parti Keadilan Rakyat dari tahun 2022 hingga 2025, selepas dikalahkan oleh Nurul Izzah Anwar pada pemilihan kepimpinan PKR 2025. https://www.utusan.com.my/berita/2022/05/rafizi-timbalan-presiden-pkr-baharu/#:~:text=PETALING%20JAYA%3A%20Rafizi%20Ramli%20memenangi,dalam%20pemilihan%20parti%20pada%202018. Pada 28 Mei 2025, beliau mengumumkan meletakkan Jawatan sebagai Menteri Ekonomi Malaysia berkuatkuasa 17 Jun 2025 dan mengumumkan akan mula bercuti bermula 28 Mei 2025 sehingga 16 Jun 2025.  https://www.buletintv3.my/politik/rafizi-letak-jawatan-menteri-ekonomi/ 

 Kehidupan awal dan pendidikan 
Rafizi Ramli dilahirkan pada 14 September 1977 di Besut namun membesar di Kemaman, Terengganu. Beliau mendapat pendidikan di Kolej Melayu Kuala Kangsar (1990–1994) sebelum melanjutkan pelajaran di University of Leeds, England pada tahun 1996 hingga 1999.Biodata-Rafizi RamliInterview with Rafizi Ramli, PKR Strategic Director: The debate of the year.

 Kerjaya awal 
Selepas menamatkan ijazah sarjana muda beliau, Rafizi bekerja di firma Jeffreys Henry Chartered Accountants, London (1999–2003). Beliau diterima sebagai ahli Institute of Chartered Accountants in England and Wales (ICAEW) pada 2003 dan Malaysian Institute of Accountants (MIA) pada 2003 apabila pulang ke Malaysia.

Rafizi bekerja di Petronas / MTBE Malaysia Sdn Bhd (2003–2005) dan menjadi Pengurus kepada Propane Dehydrogenation Plant. Beliau dinaikkan jawatan kepada Pengurus Kanan (Perancangan Perniagaan, Operasi dan Teknologi Urusniaga Petrokimia). Semasa berada di Petronas Carigali Sdn Bhd (2007–2009), beliau menjadi Pengurus Kanan (Perakaunan, Belanjawan dan Percukaian Antarabangsa).

Pada 2009, beliau bertukar kerja ke Pharmaniaga Berhad sebagai pengurus besar, sebelum menjadi ketua eksekutif di Pejabat Penasihat Ekonomi Selangor (2009–2012).Rafizi Ramli lepas jawatan Ketua Eksekutif.

 Kerjaya politik 
Beliau bertanding untuk kawasan parlimen Pandan pada pilihanraya umum ke-13 pada tahun 2013 dan menang dengan jumlah undi 48,183.Selangorku.com Selepas Tewas Pada Pemilihan PKR 2018 Dengan Bertanding Sebagai Calon Timbalan Presiden PKR dengan Penyandang Ketika itu iaitu Dato' Seri Azmin Ali Dengan Mendapat undian 68,730 Berbanding Azmin Ali iaitu sebanyak 71,635. Selepas Dari Tewas Pemilihan Tersebut Beliau Mengumumkan Mahu "Bercuti" Daripada Politik. Pada Tahun 2022, beliau Mengumumkan mahu kembali ke politik sekaligus mengumumkan mahu bertanding jawatan sebagai calon Timbalan Presiden PKR sekali lagi pada Pemilihan PKR 2022 dan memenangi jawatan tersebut dengan undian sebanyak 59,678 berbanding pencabarnya iaitu Datuk Seri Saifuddin Nasution sebanyak 43,010.

Menteri Ekonomi (2022–2025)
Inisiatif Pendapatan Rakyat
Inisiatif Pendapatan Rakyat (IPR) merupakan salah satu usaha kerajaan melalui Kementerian Ekonomi bagi membasmi golongan miskin tegar.

Melalui program Inisiatif Pendapatan Rakyat ini, kerajaan menyasarkan peserta IPR berupaya menjana pendapatan sekurang-kurangnya RM2,000 sebulan bagi membolehkan mereka keluar daripada garis kemiskinan.

Sasaran ini berdasarkan kajian yang dilaksanakan pihaknya berasaskan garis kemiskinan tegar yang ditetapkan pada RM1,900.

Kerajaan menetapkan sasaran 100,000 penerima  mendapat manfaat daripada IPR.

 Pelan Hala Tuju Peralihan Tenaga Negara (NETR)
Malaysia melancarkan fasa pertama NETR, dengan memperkenalkan 10 inisiatif pemangkin utama yang akan membuka peluang pelaburan peralihan tenaga bernilai RM435 bilion hingga RM1.85 trilion menjelang 2050.

Bagi fasa pertama NETR, jumlah pelaburan komited bernilai RM25 bilion yang dijangka mewujudkan kira-kira 23,000 pekerjaan berimpak tinggi dan berkualiti tinggi selain mengurangkan 10,000 gigagram bersamaan karbon dioksida tahunan.

Enam pemacu peralihan tenaga utama adalah kecekapan tenaga, tenaga boleh baharu (TBB), hidrogen, biotenaga, mobiliti hijau, dan perangkap, penggunaan dan penyimpanan karbon (CCUS).

Fasa kedua NETR dijangka dilancarkan dalam tempoh sebulan dan akan memberi tumpuan untuk mewujudkan laluan rendah karbon, campuran tenaga negara, dan sasaran mengurangkan pelepasan, serta pengupaya yang diperlukan.

Kertas Putih Gaji Progresif
Kertas Putih yang dibentangkan Menteri Ekonomi, Rafizi Ramli mengandungi tiga mekanisme utama iaitu dilaksanakan secara sukarela, berteraskan insentif dan peruntukan yang disuntik kerajaan dan tanggungjawab pekerja dalam meningkatkan produktiviti.

Menerusi dasar itu, majikan akan dinilai dan diberi penarafan untuk membolehkan syarikat bersaing antara satu sama lain bagi mewujudkan budaya penetapan gaji yang lebih baik dan menarik bakat yang berkualiti.

Rafizi berkata, pelaksanaan Dasar Gaji Progresif bersifat sukarela tanpa undang-undang baharu untuk memastikan ketersediaan dan kemampuan majikan menerima pakai model gaji progresif.

 Penyertaan di dalam debat 
 Debat Sinar 2012: Rafizi vs Khairy 
Rafizi Ramli dan Khairy Jamaluddin menerima jemputan berdebat di Auditorium Kompleks Kumpulan Media Karangkraf, Shah Alam pada 22 Mei 2012. Mereka membicarakan tentang isu PTPTN, pendidikan percuma, IPTA dan kelangsungan IPTS dan beban hutang mahasiswa di Malaysia. Kira-kira 400 orang hadir mendengar perdebatan selama 1.30 jam itu. Moderator ialah Dr Maszlee Malik. 

 Debat Model Ekonomi Baru 2023: Rafizi vs Syahir Sulaiman 
Debat Model Ekonomi Baharu Malaysia antara Menteri Ekonomi, Rafizi Ramli dan Ahli Parlimen Bachok, Mohd Syahir Sulaiman yang disiarkan secara langsung di Astro AWANI dan RTM pada 9 Ogos 2023 nyata memberi perspektif yang segar kepada rakyat Malaysia.

Rafizi dan Mohd Syahir telah membicarakan isu ekonomi dan memberikan input baharu dalam menambah baik keadaan semasa.

 Isu dan kontroversi 
 Pendedahan Isu NFC dan Saman daripada Shahrizat 

Pada 8 November 2011, beliau telah mendedahkan isu National Feedlot Corporation Berhad (NFC) di dalam blog beliau, memperincikan penyelewengan yang dilakukan oleh keluarga Shahrizat Abdul Jalil."Pendedahan Skandal NFC: Ada Unsur-unsur Penyelewengan Wang Rakyat", Rafiziramli.com, 8 November 2011. Akibat daripada itu, Pada 19 Januari 2012, beliau dan  Ketua Wanita Keadilan, Zuraida Kamaruddin telah disaman fitnah oleh Datuk Seri Shahrizat Abdul Jalil di Mahkamah Tinggi Kuala Lumpur kerana memburukkan nama beliau. Jika gagal mempertahankan diri dan membuktikan kebenaran tuduhan beliau, Rafizi kemungkinan muflis , sedangkan Shahrizat hanya perlu membayar kos guaman dan pentadbiran jika saman itu ditolak. Ketua wanita Umno itu menuntut RM50 juta untuk gantirugi umum dan RM50 juta untuk gantirugi teruk dan teladan. Peguam Datuk Seri Muhammad Shafee Abdullah yakin Shahrizat tidak bersalah. Isu NFC: Shahrizat saman Zuraida, Rafizi RM100 juta"Shahrizat fail saman RM100j", Utusan Online. 2 Januari 2012.

Memenjarakan Rosmah dan Najib
Rafizi Ramli telah mengeluarkan kenyataan bahawa sekiranya Anwar Ibrahim telah mengangkat sumpah sebagai Perdana Menteri Malaysia yang ke-7, Najib dan Rosmah akan terus dipenjarakan.Politik."Utusan Malaysia", Utusan Malaysia. 30 April 2013. Retrieved on 30 April 2013.. 

Keputusan pilihan raya
+ Parliamen Malaysia Independent and third party candidates are not included. Percentage figures are based on total turnout. Percentage figures based on total turnout. Results only available from the 2004 election.TahunKawasan pilihan rayaCalonUndiPrtsLawanUndiPrtsUndi dibuangMajoritiKeluar2013P100 Pandan (PKR)48,18366.73%Lim Chin Yee (MCA)21,45429.71%73,22526,72987.32%2022 (PKR)74,00263.98% Muhammad Rafique Zubir Albakri (PAS)25,70622.23%115,65648,29677.76%Leong Kok Wee (MCA)11,66410.09%Ong Tee Keat (WARISAN)3,3232.87% Nadia Hanafiah (PEJUANG) 9610.83%

Penghargaan
  :
 50px Darjah Setia Negeri Sembilan Yang Amat Dihormati Pangkat Pertama, Darjah Seri Setia Negeri Sembilan (SSNS) – Dato' Seri (2025)Rafizi kini Datuk Seri

 Buku 
Reformasi 2.0 (harga RM 10.00) - Buku Reformasi 2.0

 Rujukan 

 Pautan luar 
 Blog Rafizi Ramli - http://rafiziramli.com .

Kategori:Anggota Parti Keadilan Rakyat
Kategori:Orang hidup
Kategori:Kelahiran 1977
Kategori:Ahli politik Malaysia berketurunan Melayu
Kategori:Muslim Malaysia
Kategori:Orang dari Terengganu
Kategori:Ahli Dewan Rakyat, Parlimen Malaysia ke-13
Kategori:Ahli Dewan Rakyat, Parlimen Malaysia ke-15
Kategori:Naib Presiden PKR
Kategori:Timbalan Presiden PKR